சலுப்பபட்டி

 {{இந்திய ஆட்சி எல்லை
 |நகரத்தின் பெயர் = [[சலுப்பபட்டி]]
 |வகை = [[கிராமம்]]
 |latd =  |longd = |
 |மாநிலம் = தமிழ்நாடு
 |மாவட்டம் = &lt;!--tnrd-dname--&gt;மதுரை&lt;!--tnrd-dname--&gt;
 |தலைவர் பதவிப்பெயர்=ஊராட்சித் தலைவர்
 |தலைவர் பெயர்=
 |மக்களவைத் தொகுதி = &lt;!--tnrd-pcname--&gt;தேனி&lt;!--tnrd-pcname--&gt; 
 |சட்டமன்றத் தொகுதி  = &lt;!--tnrd-acname--&gt;உசிலம்பட்டி&lt;!--tnrd-acname--&gt;
 |உயரம்=
 |பரப்பளவு=
 |கணக்கெடுப்பு ஆண்டு=&lt;!--tnrd-syear--&gt;2011&lt;!--tnrd-syear--&gt;
 |மக்கள் தொகை= &lt;!--tnrd-population--&gt;3481&lt;!--tnrd-population--&gt;
 |மக்களடர்த்தி= 
 |அஞ்சல் குறியீட்டு எண்=
 |தொலைப்பேசி குறியீட்டு எண்= 
 |வண்டி பதிவு எண் வீச்சு= 
 |தொலைபேசி குறியீட்டு எண்= 
 |இணையதளம்=
 |}}'''சலுப்பபட்டி''' (''Saluppapatti'') என்பது [[மதுரை மாவட்டம்|மதுரை மாவட்டத்திலுள்ள]] ஒரு [[கிராமம்]]. இந்தக் கிராமம் [[மதுரை]]யிலிருந்து மேற்கில் 45 கி.மீ தொலைவில் [[மேற்குத் தொடர்ச்சி மலை]]யின் அருகில் அமைந்துள்ளது. [[இந்தியா]] விடுதலை அடைவதற்கு முன்பு [[ஆங்கிலேயர்]] ஆட்சிக் காலத்தில் சாப்டூர் [[பாளையம்|பாளையத்துகுட்பட்ட]] ஒரு கிராமமாக இருந்தது. இங்கு வசிக்கும் மக்கள் அனைவரும் வேளாண்மைத் தொழில் செய்து வருகின்றனர். இந்த ஊரைச் சேர்ந்த இளைஞர்கள் பலர் [[இந்திய இராணுவம்|இந்திய இராணுவத்தில்]] பணியாற்றி வருகின்றனர். இந்த ஊரிலிருப்பவர்களில் எண்பது விழுக்காடு இளைஞர்கள் தங்களது பள்ளிப்படிப்பை முடித்தவுடன் ராணுவத்தில் பணியாற்றச் செல்வதிலேயே அதிகம் ஆர்வம் காட்டுகின்றனர்.
 
 ==தொழில்==
 [[படிமம்: Paddy.jpg |right|thumb|120pxl|பரியும் பருவத்தில் நெற்பயிர்கள் பின் புறத்தில் பெருமாள் கோவில் மலை]]
 
 இவ்வூர் மக்களின் முக்கியத் தொழிலாக விவசாயம் இருக்கிறது. இங்குள்ள நன்செய் நிலங்களுக்கு சலுப்பபட்டி கண்மாய் முக்கிய நீர் ஆதாரமாக உள்ளது.தமிழகத்தின் [[தென்மேற்கு பருவப் பெயர்ச்சிக் காற்று|தென்மேற்கு பருவமழை காலங்களில்]] [[மேற்குத் தொடர்ச்சி மலை]]களில் பெய்யும் மழை நீர் சாப்டூர், அத்திபட்டி கண்மாய்கள் நிரம்பிய பின்பு சலுப்பபட்டி கண்மாயை வந்தடைகிறது. சலுப்பபட்டி கண்மாய் குடிசேரி, சலுப்பபட்டி, தொட்டணம்பட்டி இந்த மூன்று கிராமங்களின் விவசாயப் பணிகளுக்குத் தேவையான நீரை வழங்குகிறது. நன்செய் நிலங்களில் பருவமழை காலங்களில் [[நெல்]] பயிரிடப்படுகின்றது. கோடைக் காலங்களில் [[பருத்தி]], [[சோளம்]], [[கம்பு]] போன்றவை  பயிரிடப்படுகின்றன. ஊரைச் சுற்றி அமைந்துள்ள ''படுகைக்காடு'' மற்றும் ''பொட்டல்காடு'' என்றழைக்கப்படும் நிலங்கள் கிணற்று நீரால் பாசனம் பெறுகின்றன. இங்கு பருத்தி, சோளம், [[வெங்காயம்]] போன்றவை  பயிரிடப்படுகின்றன. ஊரின் தெற்கே அமைந்துள்ள ''கரிசல்காடு'' என்றழைக்கப்படும் கரிசல் மண் நிலங்களில் வானம்பாரி எனப்படும் மழை நீரை நம்பி [[மக்காச்சோளம்]] அதிக அளவில் பயிரிடப்படுகின்றன. கிணற்று நீர் பாயும் கரிசல்மண்  நிலங்களில் நெல், [[நிலக்கடலை]], [[கரும்பு]], பருத்தி, மக்காச்சோளம், [[தக்காளி]], [[மிளகாய்]] போன்றவைகளை விளைவிக்கின்றனர்.
 
 ==பள்ளிகள் ==
 இங்கு அரசு ஆரம்பப்பள்ளியும் அங்கன்வாடி மையம் என்றழைக்கப்படும் சத்துணவுக் கூடமும் உள்ளது. ஒன்று முதல் ஐந்தாம் வகுப்பு வரை இங்கு கல்வி கற்றுத்தரப்படுகிறது. உயர்கல்வி ம்ற்றும் மேல்நிலை கல்விகளுக்கு  ஊரின் மேற்கில் 1 கி.மீ தொலைவில் உள்ள  [[அத்திபட்டி]], [[ரா.ம.பெ.சு.இராமையா நாடார் மேல்நிலைப்பள்ளி]] அல்லது ஊரின் கிழக்கில் 2 கி.மீ தொலைவில் உள்ள கோட்டைப்பட்டி, [[பராசக்தி மேல்நிலைப்பள்ளி]]க்குச் சென்று பயில்கின்றனர்.
 
 ==கோயில்கள் ==
 இவ்வூரில் கீழ்கண்ட கோவில்கள் வழிபாட்டுக்காக அமைக்கப்பட்டுள்ளன.
 # [[அக்கினி வீரண்டாள் கோவில்]]
 # கொரளிக்கட்டயன் கோவில்	
 # [[கருப்பசாமி கோவில்]]
 # பிள்ளையார் கோவில்     
 # ஜெலாண்டி அம்மன் கோவில்
 # காளியம்மன் கோவில்
 # முத்தாளம்மன் கோவில்
 # சின்னச்சாமி கோவில்
 # பெருமாள் கோவில்
 # நத்தக்காட்டு முனீஸ்வரர்
 # பட்டத்து அரசி அம்மன் கோவில்
 # குறவீட்டு கருப்பசாமி கோவில்
 
 == போக்குவரத்து ==
 இங்கிருந்து மதுரை [[விமான நிலையம்]] 43 கி.மீ தொலைவிலும், [[திருமங்கலம்]] [[தொடருந்து நிலையம்|ரயில் நிலையம்]] 28 கி.மீ தொலைவிலும் உள்ளது. [[மதுரை]],  [[விருதுநகர்]], [[தேனி]], [[திருமங்கலம்]], [[பேரையூர்]], [[உசிலம்பட்டி]] போன்ற ஊர்களிலிருந்து சலுப்பபட்டி வழியாக அரசு மற்றும் தனியார் பேருந்துகள் இயக்கப்படுகின்றன.
 
 ==மேற்கோள்கள்==
 &lt;references/&gt;
 
 == வெளி இணைப்புகள் ==
 * [http://holyindia.org/temple/saluppapatti/saluppapatti_map சலுப்பபட்டி நிலப்படம்]
 
 {{மதுரை மாவட்டம்}}
 [[பகுப்பு:மதுரை மாவட்டத்திலுள்ள கிராமங்கள்]]